### Beslutning

Gunhild Friis, Jørgen Christiansen, Peder Nielsen, Casper Frandsen og Robin Henriksen kunne tiltræde indstillingen i overensstemmelse med Magistratens anbefaling.

 Laurits Mortensen tog forbehold med henblik på en nærmere drøftelse i byrådsgruppen.

 Daniel Hansen var forhindret i at deltage i udvalgets behandling af sagen.

Tilladelse til at opføre etageboligbebyggelse på [adresse] 146-148, 8000 Aarhus C.

### Resumé

Der er søgt om at opføre etagebyggeri i 4 etager på [adresse] 146 og 148.

 På grunden ligger i dag et nedlagt bageri med tilhørende produktion på nr. 148 og en restaurant på nr. 146.

 Projektet er omfattet af lokalplan nr. 430, der udlægger området til boligformål og bebyggelsen langs [adresse] til lokalsamfundscenter, hvor der foruden boliger bl.a. kan etableres butikker.

 Projektet forudsætter, at der meddeles dispensation fra bestemmelser i lokalplanen.

 En partshøring har medført en række indsigelser. I indsigelserne peges der hovedsagligt på de trafikale forhold, højden på byggeriet og heraf følgende indbliks- og skyggegener, støjgener fra tagterrasserne samt byggeriets arkitektur.

 Teknik og Miljø vurderer, at projektet er tilpasset området, og at det ikke medfører væsentlige indbliksgener, ændringer i lysforhold eller skyggegener, der rækker ud over, hvad der må forventes i midtbyen.

### Indstilling

At byrådet godkender det ansøgte projekt og bemyndiger Teknik og Miljø til at meddele de fornødne tilladelser og dispensationer.

### Sagens forløb

09-06-2016 Borgmesterens Afdeling påtegning
Fremsendes til Magistraten. Borgmesterens Afdeling har ingen bemærkninger til indstillingen.
 13-06-2016 Magistraten
Fremsendes til [adresse] med bemærkning, at Magistraten i mødet den 13. juni 2016 anbefaler, at byrådet tiltræder Magistratsafdelingen for Teknik og Miljøs indstilling af 31. maj 2016.

 Stine Bach tog forbehold.
 22-06-2016 [adresse]
Sagens behandling blev udsat i byrådets møde den 22. juni 2016.
 17-08-2016 [adresse]
Fremsendes til Teknisk Udvalg til behandling i henhold til beslutning i byrådets møde den 17. august 2016.
 05-09-2016 Teknisk Udvalg
Gunhild Friis, Jørgen Christiansen, Peder Nielsen, Casper Frandsen og Robin Henriksen kunne tiltræde indstillingen i overensstemmelse med Magistratens anbefaling.

 Laurits Mortensen tog forbehold med henblik på en nærmere drøftelse i byrådsgruppen.

 Daniel Hansen var forhindret i at deltage i udvalgets behandling af sagen.
 14-09-2016 Aarhus Byråd
Beslutning ikke frigivet